הוועדה לפיקוח על הקרן לאזרחי ישראל, כנסת 25, פרוטוקול מספר 35, 2024-02-18 00:00

לימור סון הר-מלך: אני כן אשמח לשמוע איזו סקירה

לימור סון הר-מלך:  כאן באמת מכבדים אותנו בנוכחותם חבר-הכנסת אושר שקלים וחבר-הכנסת ניסים ואטורי שהוא הרוטציה שלי, בקרוב ממש הוא ישב פה בראש הוועדה

לימור סון הר-מלך:  נשמח לשמוע את הסקירה ואחר כך פשוט נצא

משה יעלון: ברשותכם ברוכים הבאים

משה יעלון:  הכנו מצגת אבל מבחינת לוחות הזמנים אנחנו עשה את זה בקצרה ונצא לסיור

משה יעלון:       מדובר פה על אתר הייצור הכי גדול במדינת ישראל

משה יעלון:  הוא בנוי מארבע יחידות פחמיות קטנות, כל אחת 360 מגה וואט, והן מיועדות לשימור

משה יעלון:  ברגע ששני המחסנים נכנסו לעבודה, הם אמורים להיכנס לשימור  שם

משה יעלון:  בנוסף לכך יש לנו שתי יחידות גדולות של 575 מגה וואט יחידות פחם, שאמורות במהלך שנת 2026-2025 לעבור הסבה לגז

משה יעלון:  כך שאנחנו לא נשרוף יותר פחם בכלל באתר הזה בשגרה, אבל הפחם יישאר בחירום למקרה הצורך כמו שאנחנו רואים לאחרונה אירועים ביטחוניים כאלה ואחרים שבהם אספקת הגז תיפסק או תופסק באופן יזום, ואז במענה אנרגטי למדינת ישראל יגיע ייצור פחם או סולר

משה יעלון:       שני המחז"מים החדשים שלנו, החדישים ביותר והגדולים ביותר במדינת ישראל

משה יעלון:  לכל אחד מהם כושר ייצור של 630 מגה וואט

משה יעלון:  כשאני אומר 630 מגה וואט זה בתנאי סביבה מסוימים

משה יעלון:  כשתנאי הסביבה הם טובים יותר מבחינת יצור החשמל, קרי, טמפרטורת האוויר יותר נמוכה, אפשר להגיע גם ל-670 מגה וואט ואפילו יותר, כמו שקרה לנו בשבועיים האחרונים

משה יעלון:  המחז"מ השמאלי הוא מחז"מ מספר 70 והימני הוא מחז"מ מספר 80

משה יעלון:  מחז"מ מספר 70 חובר לרשת החשמל בסביבות אוגוסט של שנה שעברה, כאשר אנחנו נמצאים בעיצומן של הבדיקות שכוללות שני מרכיבים

משה יעלון:  אחד מהם, אלה הבדיקות שאנחנו מבצעים מול היצרן הראשי לראות שהוא עומד בתנאי החוזה, ברגע שאנחנו מסיימים את זה אנחנו נכנסים לסדרה של בדיקות מול 'נגה' שהוא למעשה מנהל המערכת הארצית ויש לו קריטריונים מאוד סדורים שבהם הוא בודק כל יחידת ייצור ואנחנו אמורים לעמוד בקריטריונים האלה

משה יעלון:  ברגע שזה יהיה מסחרי, לפחות שתי יחידות בדרישת 'נגה' יכולים ללכת לשימור מתוך ארבע הוותיקות

משה יעלון:  ברגע שמחז"מ 80 ייכנס להיות מסחרי גם שאר היחידות ייכנסו

משה יעלון:  'נגה' טוענים שהם לא יכולים - - - שלום שלומי

מאיר פעיל: מי שנכנס זה שלמה ארביב הוא - - - בדירקטוריון החברה בסדר גודל של כשנתיים וחצי מאוגוסט 2021 הוא גם כן ישתלב בסיור

לימור סון הר-מלך: הבנו - - -התחילה לעבור את תהליך הבדיקות

לימור סון הר-מלך:  מה הנתונים כרגע?     

משה יעלון: אנחנו משתמשים כרגע בגז טבעי בתחנה הזאת, לא סולר ולא פחם ביחידה הזאת

משה יעלון:  היא לא יכולה לעבוד בפחם האפשרות הנוספת היא רק סולר

משה יעלון:  כרגע כתוצאה מזה שהיא עובדת למרות שאנחנו באמצע בדיקות, שתי יחידות 3 ו-4 כרגע הן נפסקות

מאיר פעיל: הסיפור נורא פשוט

מאיר פעיל:  זה ממחיש את מה שאומרים לכם כל הזמן

מאיר פעיל:  למרות שהיא בהרצה והיא לא מחוברת לרשת בצורה מסחרית עדיין נגה מתייחסת אליה כאל תחנה שמספקת אנרגיה באמצעות גז ובתמורה הם משביתים שתי תחנות שמייצרות חשמל באמצעות פחם כדי למזער את הצריכה בפחם וכמובן גם להפחית ככל הניתן את זיהום האוויר למרות שעדיין לא נפסל הייעוד המסחרי ואגנוב ליוסי מספר משפטים, בין היתר בגלל שבמלחמה כל המומחים ברחו

מאיר פעיל:  רק עכשיו אנחנו מנסים מן היקב והגורן להביא אותם חזרה לכאן

מאיר פעיל:  הם נעלמו מכאן

מאיר פעיל:  אנחנו לא יכולים לסיים את כל בדיקות בלעדיהם כיוון שהם אחראיים

מאיר פעיל:  לכן אנחנו תלויים בהם וחייבים אותם ועושים הכול כדי לקדם דברים שלא דורשים את הנוכחות שלהם כאן, באמצעים שלנו ובאמצעות האנשים שלנו

מאיר פעיל:  אבל ברור שאם הגורם שבנה ואחראי על היחידה הזו איננו בנמצא, אנחנו לא יכולים להשלים את כל הבדיקות ולדאוג שהיא תעבור לשלב של חיבור מסחרי

מאיר פעיל:  זו הבעיה

לימור סון הר-מלך: בעצם 3,4 כרגע לא עובדות?     

מאיר פעיל: כרגע כתוצאה מכך ש-70 מייצרת חשמל ומכניסה אותו לרשת 3, ו-4 לא עובדות

ניסים ואטורי: אבל אמרת שזה עדיין לא מסחרי, נכון?     

יוסי רופא: כשאנחנו אומרים 'לא מסחרי', אנחנו מתכוונים למושג בייצור חשמל לפיו סיימנו את הבדיקות ואנחנו אומרים למנהל המערכת – נגה – אתה תפעיל את היחידה כראות עיניך לפי הצרכים שלך

יוסי רופא:  כרגע אנחנו מפעילים את היחידה כדי להשלים את סדרת הבדיקות

יוסי רופא:  כשאנחנו מפעילים את היחידה זה אומר שהיא מספקת אנרגיה לרשת ואז בתמורה, נוגה אומרים 'אנחנו לא צריכים להפעיל את יחידה 3'

יוסי רופא:  המועד שבו היחידה הזו צריכה להיות מסחרית זה באזור סוף מאי, אם הכול הולך לפי התוכנית ואז היחידה הופכת להיות מסחרית ובאופן רשמי שתי היחידות האלו ייכנסו לשימור

יוסי רופא:  וזה אומר שהן לא יעבדו, אבל אנחנו נהיה מוכנים בחירום להפעיל אותן בכל רגע שנצטרך בפחם

מאיר פעיל: אבל אנחנו נפעיל אותן פעמיים בשנה למשך שלושה ימים כל פעם, כדי לוודא שהן מתפקדות ואין תקלות ובשעת חירום הן בהחלט תוכלנה לספק חשמל

מאיר פעיל:  זו הכוונה בשימור

מאיר פעיל:  אבל באופן כללי דרך קבע לא נפעיל אותן

ניסים ואטורי: איך החלוקה בין גז לפחם היום?     

יוסי רופא: צריך להסתכל על זה ברמת המשק כי ברמת המשק יש הרבה יחידות ייצור של יצרנים פרטיים

ניסים ואטורי: פה אצלכם

יוסי רופא: פה אצלנו בחב חשמל סדר גודל של 40-60

יוסי רופא:  60% גז, 40% פחם לעומת כל חברת חשמל

יוסי רופא:  וזה הולך ויורד התוכנית היא שבסביבות 2026 - - -     

לימור סון הר-מלך: מה ההשפעה של מחז"מ 70 על הדבר הזה? באחוזים מה הוא שינה שם?     

יוסי רופא: מעצם זה שבמקום להפעיל שתי יחידות של 360 ו-720 מגה וואט סך הכול, שתי יחידות 3 ו-4 הישנות, אנחנו מפעילים יחידה של 630 מגה וואט - - -     

לימור סון הר-מלך: כמה זה היה לפני ש - - -     

שקלים: כמה אחוז גז?     

יוסי רופא: אני לא יכול להגיד במדויק

יוסי רופא:  אני יכול להסתכל ברמה של שנה, כיוון שהמחז"מ הזה התחיל לעבוד רק באוגוסט אז קשה לראות, אני לא יכול לתת לכם את מלוא התמונה, אבל אפשר להסיק בהחלט את הפער מאותו רגע שהוא נכנס לעומת הפחם

יוסי רופא:      כפי שאמרתי במאי אנחנו אמורים לסיים את כל בדיקות הקבלה ואז להכריז על היחידה הזו על ידי רשות החשמל היא תקבל רישיון ייצור ואז היא תיקרא מסחרית ואז שתי יחידות 3 ו-4 ייסגרו

יוסי רופא:       מחז"מ 80, המחז"מ השני, התוכנית הייתה שכתשעה חודשים מרגע שהמחז"מ הראשון, מחז"מ 70, ייכנס לעבודה, גם הוא ייכנס לעבודה

יוסי רופא:  כיוון שפרצה מלחמת חרבות ברזל, כל המומחים והקבלנים של GE עזבו את המדינה

יוסי רופא:  הם עדיין לא חזרו

יוסי רופא:  התוכנית שלנו הייתה לנסות להחזיר אותם מתישהו בינואר השנה ועל בסיס זה היינו אמורים להגיע למצב, שהיחידה תהיה מסחרית בסוף השנה הזו

יוסי רופא:  אבל הם עדיין לא חזרו ואנחנו מנסים לעשות המון תהליכים

לימור סון הר-מלך: מה מנופי הלחצים שיש לנו על GE? 

יוסי רופא: אנחנו מפעילים הרבה מאוד דיונים ברמות הכי גבוהות

יוסי רופא:  GE מצד אחד מוכנים לשלם לעובדים שלהם שיגיעו לפה, כי הם מפחדים, הם הכריזו פורס מז'ור על מה שקורה במדינת ישראל

יוסי רופא:  והם מנסים להפעיל את העובדים אפילו בתוספת שכר והעובדים לא מוכנים להגיע

מאיר פעיל: היו שניים שהסכימו שיפטרו אותם ובלבד שלא להגיע לכאן

יוסי רופא: אנחנו נמצאים ביחידה 80 בבעיה יותר גדולה, אנחנו ממתינים שהדברים ישתפרו ב-GE ונוכל להחזיר את הקבלנים והעובדים שלהם לעבודה

יוסי רופא:  בינתיים אנחנו מנסים לעשות כל האפשר מבחינת יכולות חח"י כדי להשלים פערים, אבל אנחנו תלויים ב-GE ובקבלנים שלהם באופן משמעותי בנתיב הקריטי - - -

לימור סון הר-מלך: התחלת לומר משהו על מחז"מ 80

יוסי רופא: כן, מחז"מ 80 כאמור, אנחנו נמצאים כרגע בתהליכים קריטיים ו-GE עזבו אותנו

יוסי רופא:  התכנון היה אם עד ינואר הם חוזרים לעבודה הם היו אמורים להפעיל את היחידה הזו עד סוף השנה הזאת

יוסי רופא:  כרגע זה מתעכב ואם הם עוד לא מגיעים אז זה משתהה בהתאמה

יוסי רופא:  נכון לעכשיו אנחנו כבר נכנסים לרבעון הראשון של שנת 2025

יוסי רופא:      זה לגבי שני המחז"מים

יוסי רופא:  חשוב לציין שכל מערך אספקת הגז לשתי היחידות האלה כבר נבנה ומוכן, מחז"מ 70 כבר עובד באופן מלא, ביחידה 80 אנחנו בתהליכים אחרונים של השלמות לפי תוכנית העבודה וברגע שהצוות של GE יחזור, אנחנו נתחיל בעבודה להפעלה של היחידה הזו

יוסי רופא:  ואז נגיע למצב שבו ארבע היחידות הקטנות ייסגרו וייכנסו לשימור

יוסי רופא:  עדיין נישאר עם שתי היחידות 5 ו-6 שעובדות בפחם

יוסי רופא:      לוח הזמנים של ההסבה של יחידות הפחם לגז זה פרויקט נוסף שמתקיים פה ובתחנת הכוח רוטנברג

יוסי רופא:  בתחנת הכוח רוטנברג כבר סיימנו הסבה של יחידה אחת, היא כבר עובדת בגז טבעי מאוגוסט וגם שם הקבלן הראשי, שביצע את ההסבה לגז הודיע על פורס מז'ור מיד עם תחילת האירועים הביטחוניים באוקטובר

יוסי רופא:  אנחנו כרגע עובדים, עושים את הבדיקות כמיטב יכולותינו, יש סדרה של בדיקות שעדיין לא השלמנו, כי יש שם תקלה בשני מרכיבים של הדוד, כתוצאה מתקלה של היצרן

יוסי רופא:  היצרן עדיין לא חזר למרות שהוא כבר יכול, אבל נגה לא יכולה לתת לנו הפסקה של היחידה הזאת ברוטנברג 1 כדי לתקן את התקלה שיש הם ייתנו לנו אפשרות כזו רק בסוף מרס

יוסי רופא:  במאמר מוסגר אומר שבהתאם למדיניות שר האנרגיה, היינו אמורים לסיים הסבה של יחידה אחת, רשות המיסים הייתה אמורה לעשות סדרה של בדיקות כלכליות ותפעוליות כדי לאשר

יוסי רופא:  ההערכה שלנו הייתה שברגע שזה יאושר השר היה מאשר את המשך ההסבות של חמש היחידות הנותרות

יוסי רופא:  שלוש יחידות מיוצרות ברוטנברג ועוד שתיים כאן, סך הכול חמש, וסך הכול שש יחידות תפעוליות

יוסי רופא:       אנחנו היינו בדיון עם שר האנרגיה ושם הצגנו את התובנות שלנו במסגרת הפעילות של יחידה אחת ברוטנברג

יוסי רופא:  התובנות הן שבסדרה של מרכיבים משמעותיים בהסבה, אנחנו יכולים לומר, באופן די ודאי, שההסבה הצליחה

יוסי רופא:  בחנו ארבעה פרמטרים ראשיים ואנחנו טוענים ונגה מסכימה איתנו על כך, שאנחנו מסוגלים להגיע לעומס מלא ביחידה

יוסי רופא:  ההספק של יחידה כזאת הוא 575 מגה וואט, היום אנחנו מגיעים ל-520 מגה וואט, בערך %85-80 מההספק המלא

יוסי רופא:  אנחנו לא יכולים להגיע להספק המלא כי יש לנו שתי תקלות במרכיבים של הדוד

יוסי רופא:  עשינו חישוב משלנו עם מיטב הגורמים המקצועיים ויודעים לומר בוודאות שברגע שנתקן את התקלות האלה נוכל לתת את מלוא ההספק

יוסי רופא:  זו נקודה משמעותית בהסבה לגז

יוסי רופא:      הנקודה המשמעותית הנוספת היא היכולת לעבור מגז לפחם ומפחם לגז, כי היחידות האלה יכולות לעבור גם לפחם במקרה הצורך ואת זה אנחנו יכולים לבצע תוך כדי שהיחידה עובדת, אין צורך להפסיק אותה

יוסי רופא:  זו נקודה משמעותית בהסבה לגז, שנדרשנו אליה על ידי נגה ועל ידי משרד האנרגיה והרשות

לימור סון הר-מלך: והיחידות 5 ו-6 שנמצאות פה?     

יוסי רופא: הן אמורות לעבור הסבה מתישהו ב-2026, עד סופה

יוסי רופא:  עוד מרכיב משמעותי הוא הפליטות  והיכולת לצמצם אותן משמעותית ולשפר את מצב איכות הסביבה

יוסי רופא:       כל זה הצגנו לשר השר קיבל את עמדתנו על בסיס כך שיישלח מכתב על ידי נגה, שהם מאשרים את כל מה שאנחנו אומרים

יוסי רופא:  נגה מאשרים וצריכים לשלוח מכתב מסודר ורשות החשמל תאשר לנו, השר יאשר וכך נוכל לבצע את ההשלמה של כל ההסבות

יוסי רופא:       הדירקטוריון, במהלך אמיץ מאוד, אישר לנו אף שלא היה אישור של הרשות להמשיך את ההסבה של עוד שלוש יחידות ברוטנברג אבל לא אישר לנו להשלים את ההסבה ב-5 ו-6 כי לא הייתה לנו הכרה מהרשות לעלויות האלה

יוסי רופא:  אבל הוא אישר לנו לשמור מול חברת - - - הספק הראשי

לימור סון הר-מלך: וכרגע יש הכרה מהרשות?      

יוסי רופא: עדיין לא

יוסי רופא:  אנחנו ממתינים אחרי הדיון איתכם - - - לגבי מדיניות השר לעדכן אותה, אנחנו ממתינים לאישור של חברת נגה, משם אישור של הרשות ועדכון מדיניות השר

יוסי רופא:       בינתיים אנחנו ממשיכים במלוא המרץ בהסבה של יחידות ברוטנברג

יוסי רופא:  אפשר לראות פה על לוח הזמנים, אנחנו מסיימים את יחידה 1 עם התיקון שלה מתישהו במאי, אחר כך ההתחלה של ההסבה של יחידה 2 שאמורה להסתיים ביוני-יולי השנה, מייד לאחר מכן נסיים עם יחידה 4 ואחר כך 3

יוסי רופא:  אנחנו אמורים לסיים את כל ההסבות של היחידות ברוטנברג מתישהו במחצית השנייה של 2025

יוסי רופא:  מייד לאחר מכן, בהנחה שיתקבלו האישורים, בוודאי גם מהדירקטוריון, ניכנס להסבה של יחידות 5 ו-6 בתחילת 2025, תלוי מתי נקבל את האישור, עד לתוך שנת 2026

יוסי רופא:  ואז למעשה אנחנו מפסיקים להשתמש בפחם בשגרה, גם באתר הזה וגם באתר ברוטנברג

יוסי רופא:  זה מבחינת הפרויקט של ההסבות לגז

יוסי רופא:      אנחנו במורד הדרך עברנו הרבה מאוד אתגרים

יוסי רופא:  האתגר של מלחמת 'חרבות ברזל' הוא האחרון שבהם, אבל היו אתגרים בכל הפרויקטים האלה, גם קורונה, גם מלחמת רוסיה-אוקראינה, שגררה בעיה גדולה מאוד באספקה של ציוד למינהו וכל מיני גורמים שונים, גם חלקים תקולים של ג'י במחז"מים

יוסי רופא:  חברת חשמל במיוחד הצוות בראשותו של צביקה, עשו המון פעילויות, כולל גם ארגונים פה בארץ ולקחת קבלנים בארץ כדי לטפל בתקלות האלה

יוסי רופא:  מזל שעשינו את זה כי אחרת היינו מתעכבים גם ביחידה 70 עוד לפחות חצי שנה, אם לא יותר

יוסי רופא:  למרות כל הדיונים שהיו לנו עם ג'י ברמות הגבוהות ביותר, עוד לא הצלחנו להביא את הצוותים שלהם ליחידה שלנו

יוסי רופא:  זו התמונה הכוללת

מאיר פעיל: עוד כמה דברים חשובים

מאיר פעיל:       אחת, הדירקטוריון קיבל החלטה בסוף שנת 2022, ללא אישור רשות החשמל

מאיר פעיל:  אהיה בוטה, אילו היינו מחכים לרשות החשמל לא היינו עושים כלום עד עכשיו למעט היחידה הראשונה להסבה ברוטנברג

מאיר פעיל:  נשים את הדברים על השולחן

מאיר פעיל:  לא היה כלום ולא היינו עומדים בלוחות הזמנים

מאיר פעיל:  זה נבע אך ורק בגלל החלטה אמיצה של הדירקטוריון

מאיר פעיל:  אגב, הדירקטוריון בהתחלה אישר את כל התחנות ללא יוצא מן הכלל, כולל 5 ו-6, ואחר כך בדין ודברים עם רשות החשמל נאמר לנו כבר בריש גלי שאין להם שום כוונה כרגע להכיר בהסבה הזאת

מאיר פעיל:  כי הם רוצים קודם לעשות את הבדיקות על יחידה מספר 1 ורק לאחר מכן לראות אם יש בזה טעם מבחינה כלכלית ותפעולית וכן הלאה

מאיר פעיל:       לכן הדירקטוריון שינה את החלטתו בהמלצת ההנהלה, נתן גב להנהלה ואמר, '1 עד 4 תסיימו, ייקוב הדין את ההר'

מאיר פעיל:  עם אישור או בלי אישור

מאיר פעיל:  אין לנו אישור עד עכשיו, למעט ליחידה מספר 1

מאיר פעיל:  ולגבי 5 ו-6 הם נתנו לנו 1

מאיר פעיל: 2 מיליון דולר לטובת הנושא של תשתית הגז, או בעצם הסכם חוזה עם 'נתגז', כבר עם 'נתגז' שילמנו, זו התשתית להובלת הגז ליחידות 5 ו-6 וגם עם ריילי, נשאיר אותנו בסביבות בפוטנציאל שהם כן ייצרו בשבילנו את החלקים הרלוונטיים לטובת ההסבה ולא יוציאו אותנו החוצה

מאיר פעיל:  ועד שיהיה להם זמן להכניס אותנו חזרה, זה לא יהיה ב-2026 זה יהיה אולי בשנת 2526 בצורה ציורית

מאיר פעיל:       כלומר הדירקטוריון פה החליט החלטה אמיצה ואצילית שאין לה גיבוי של אותו גורם שאמור לעשות את הכול כדי שנעמוד בלוחות הזמנים ונצליח לבצע את ההסבות

מאיר פעיל:  אני מתרעם, כי ניחא אם זה היה מצב ראשון, עושים הסבה ליחידת ייצור מפחם לגז – אני מבין, יש חששות, לא יודעים מה יהיה, אם זה יוכיח את עצמו או חלילה ייכשל

מאיר פעיל:  אבל אנחנו נמצאים הרחק מאחורי כולם

מאיר פעיל:  עשו המון הסבות כאלה ליחידות זהות לחלוטין לאלה שיש לנו, וזה הצליח

מאיר פעיל:  אז דווקא במדינת ישראל זה לא יצליח כשבכל המדינות זה הצליח? זו הבירוקרטיה המטורפת והבלתי נסבלת שפוגעת בכל הציבור כל היום

מאיר פעיל:  אי אפשר להמשיך כך

מאיר פעיל:      שתיים

מאיר פעיל:  לנו יש אינטרס מובהק לבצע את ההסבות ולהתחיל להפעיל את מחז"ם 70 ו-80 כי אנחנו אמורים לקבל תמורה שוטפת

מאיר פעיל:  כלומר לנו מבחינה אנוכית יש אינטרס מובהק להפעיל את היחידות האלה

מאיר פעיל:      שלוש, כדי לבצע את הבדיקות צריך את האישור של 'נגה' בנוסף לכל הרגולציה והבירוקרטיה במדינה

מאיר פעיל:  אנחנו צריכים גם את האישור של 'נגה'

מאיר פעיל:  אז 'נגה' אומרת, 'בחורף אי אפשר כי זה חורף

מאיר פעיל:  בקיץ אי אפשר כי זה קיץ, במלחמה אי אפשר כי זה מלחמה'

מאיר פעיל:  אז תגידו לי מתי כן

מאיר פעיל:  הם דחו אותנו עם האישורים האלה למאי השנה

מאיר פעיל:  ולא בטוח שזה סוף הסיפור יכול מאוד להיות שיקרה עוד הפעם

מאיר פעיל:       זה דבר ייחודי שעושים רק לחברת החשמל

מאיר פעיל:  יש לנו את 'נגה' ואת רשות החשמל ומנהלת החשמל ומשרד האנרגיה ורשות החברות הממשלתיות ואגף התקציבים

מאיר פעיל:  אין גוף במדינה שלא נמצא עלינו ואנחנו כפופים אליהם

מאיר פעיל:  זה לא סביר בעליל

מאיר פעיל:  כל גוף נוסף זה עוד עיכוב עוד רגולציה עוד בירוקרטיה

מאיר פעיל:      ארבע, אנחנו נעמוד בלוחות הזמנים של סיום ההסבות

מאיר פעיל:  הראה יוסי את הגאנט, הגאנט מראה על שנת 2026 אבל אנחנו כבר אמרנו ל'נגה' שייתנו לנו את האפשרות לשנות את הליכי העבודה, כמו שכבר עשינו, ולהסב בעת ובעונה אחת שתי יחידות במקביל

מאיר פעיל:  אחת ברוטנברג ואחת ב'אורות רבין'

מאיר פעיל:  נעשה את הכול ונעמוד במה שאמרנו לכתחילה בסוף שנת 2025

מאיר פעיל:  כי גם אם היחידה האחרונה תיכנס ל-2026 היא ממילא לא תהיה פעילה כי אנחנו עושים לה הסבה

מאיר פעיל:  כלומר, בסוף שנת 2025 אף יחידה לא תעבוד בפחם, למעט ארבע היחידות של השימור

מאיר פעיל:  נעשה את זה למרות כל מה שאמר יוסי - הקורונה והמלחמה באוקראינה ו'חרבות ברזל'

מאיר פעיל:  אלא מה? 'נגה' אומרת שהיא לא יכולה לתת לנו את האפשרות לבצע את ההסבה הזאת בעת ובעונה אחת בשני אתרים שונים

מאיר פעיל:      עוד נקודה חשובה, כתוצאה מהרצון העז שלנו לסיים את ההסבות האלה, שינינו גם את הליכי העבודה שלנו

מאיר פעיל:  בעבר היינו אמורים לסיים יחידה ורק אז להזמין את הציוד ורק אז ללכת לתפעל את ההסבה של היחידה הבאה

מאיר פעיל:  על בסיס האישור של הדירקטוריון והתארגנות פנימית שלנו, שינינו גישה

מאיר פעיל:  כל עוד רשות החשמל לא מאשרת לנו, אנחנו נמצאים, מבחינת כיסוי הישבן – וסליחה על הביטוי – זה חלק בלתי נפרד מההתנהלות במחוזותינו – מה הבעיה, אני לא רוצה לעשות שום הסבה, לא קיבלתי אישור מהרגולטור אז אני לא חייב שום דבר

מאיר פעיל:  אז אנחנו עושים דברים שהם לא טבעיים, לא מקובלים ולא מוכרים במחוזותינו ובזכות אישור הדירקטוריון גם הזמנו כבר את הציוד של 2, 3, ו-4

לימור סון הר-מלך: מי שיש לכם כיסוי עליו?     

מאיר פעיל: אין לנו כיסוי, אנחנו הולכים על זה מהיתרה שהייתה לנו ואנחנו נמצאים במצב שאנחנו מגייסים עוד יותר ממה שהיינו אמורים לגייס, זה גם לא טוב כי זה פוגע במדדים הפיננסיים של חברת החשמל

מאיר פעיל:  בסוף זה הסיפור של ההוא שלוקחים ממנו את התבן אבל ממילא גם סוס אין לו

מאיר פעיל:  רק בזכות זה ולמרות רשות החשמל, לא בזכותה, ובעקבות החלטת הדירקטוריון - אנחנו כבר מאורגנים לסיים את ארבע היחידות מעבר לזו שכבר סיימנו

מאיר פעיל:       יש שתי תקלות שציין יוסי, ברגע שנפתור אותן נקבל שם את ההספק שאליו כיוונו מלכתחילה

מאיר פעיל:  יחידות 2, 3 ו-4 נמצאות מבחינתנו כבר בהליך של ביצוע ובלבד שנקבל את האישור מרשות החשמל על הבדיקות שיש בתחנה 1

מאיר פעיל:       כפי שעוד ציין יוסי, אפילו שלא סיימנו את כל הבדיקות, ביקשנו אסמכתא שתיתן לנו את האפשרות כבר להתחיל בהליך של הסבת היחידה הבאה, בין היתר בגלל 'חרבות ברזל'

מאיר פעיל:  זה לא לפי סדר 2, 3, 4, אלא בגלל הוותק של היחידות והתחנות כאן אבל בעיקרון אלה שלוש היחידות הנוספות

מאיר פעיל:      גם לנו יש קשרים, אנחנו לא מלאכי שרת אבל זה לא מתוך זדון או כוונת מכוון אלא זה למרות הרצון העז שלנו לעשות את הכול כמה שיותר מעבר, ולעמוד בלוחות הזמנים

מאיר פעיל:       גם לנו יש פשלות

מאיר פעיל:  עם GE אנחנו חתמנו את ההסכם, הם רצו לחתום עם סימנס וחייבו את חברת החשמל לחתום עם GE, אף שהמקצוענים כאן אמרו שלא לחתום עם GE בגלל ההפרש בתעריף, ותראו מה אנחנו אוכלים בגלל זה, שנים כל העיכובים בגלל GE

מאיר פעיל:  יש לנו מאות, מאות ריג'קטים שלהם, מאות

מאיר פעיל:  אין דבר כזה וזה בגלל שכפו עלינו, רשות החשמל

מאיר פעיל:  ככה זה עובד, הם כופים ואנחנו משלמים

מאיר פעיל:  הם אלה שמקבלים את ההחלטות ואנחנו אלה שצריכים אחר כך לתת דין וחשבון לציבור

מאיר פעיל:  נגמר

מאיר פעיל:  לא יהיה זהו

קריאה: עם סימנס עניין השוחד, לא?     

מאיר פעיל: השוחד בנושא הזה, לא

קריאה: אבל בנושא אחר

מאיר פעיל: בסדר, לא הייתי כאן, קראתי על זה

מאיר פעיל:  אבל זה לא בנושא הזה

יוסי עמית: היה גם את מיצובישי - - - הם עשו את זה כך שאי אפשר היה לעשות עם מיצובישי

יוסי עמית:  הם אמרו שזה היה גדול מדי

מאיר פעיל: רצינו את האחרים

מאיר פעיל:  - - - הם פושעים כלפי הציבור, היה רכב מיצובישי שנתנו הספק, אמרו שיכולים לתת תחנות באותו כוח, אותה עלות ובהספק גדול יותר

מאיר פעיל:  'תרצו – תפיקו

מאיר פעיל:  לא תרצו - לא תפיקו"

מאיר פעיל:  עשו כאן מכרז בול 600 - - - זה לא נורמלי כאילו כמעט באותו כסף למעט ההפרש

מאיר פעיל:  רכב שהמנוע שלו מסוגל להגיע ל-300 קמ"ש, אתה צריך 200, לא קרה כלום, זה עוד יותר טוב, זה רק נותן לך עוד יכולת תמרון להפיק עוד אנרגיה בבוא העת בעתיד

מאיר פעיל:  לא, אמרו לא

מאיר פעיל:  זה האבא ואמא של מכרז מעוות

יוסי עמית: הנימוק היה - לא תאמינו - שלא יהיה יותר מדי כושר ייצור לחברת חשמל     

מאיר פעיל: מין צרות עין כנגד חברת חשמל

יוסי עמית: בדיוק ככה

יוסי עמית:  כי רצו ללכת על מיצובישי 1,400, אמרו לא רק 1,200

יוסי עמית:  זהו

מאיר פעיל: איך אפשר להסביר את זה לציבור? איך אפשר להעביר את המידע הזה לכולם? אי אפשר

מאיר פעיל:  זה המצב

לימור סון הר-מלך: אנחנו עושים עבודה טובה בלהסביר את זה לציבור ומשמח לראות את הנכונות שלכם והרצון העז שלכם שהדבר הזה יקרה

לימור סון הר-מלך:  אפילו ללא גיבוי אתם לוקחים על עצמכם

לימור סון הר-מלך:       אנחנו הרבה דנים על מה שקורה פה ועל ההשגות ואין טוב ממראה עיניים אז באנו לראות מקרוב ולהתרשם מהנושא כי בסוף מי שמשלם על זה הוא הציבור, גם בממון וגם בבריאות, והתפקיד שלנו זה לוודא ולפקח שהדברים יקרו

לימור סון הר-מלך:  אז אני מאוד שמחה לשמוע גם אתמול בוועדה וגם, שבאמת הרצון מאוד ברור וגם המימוש והעשייה בפועל ואנחנו נוודא שבאמת הדבר הזה קורה

לימור סון הר-מלך:  התחושה הייתה שיש איזו תפיסת עולם על חברת חשמל ושצריך לראות איך עכשיו מייצרים תפיסה חדשה ביחס לחברה וביחס למי שצריך לעבוד מולו

לימור סון הר-מלך:       נדרוש את זה, לפחות בשביל הציבור

לימור סון הר-מלך:  זה התפקיד שלנו לראות איפה מייצרים את החיבורים האלה, לא לחפש איפה השני מרמה או מתחמן אלא איפה פועלים עם הנכונות הזאת ואני מאוד שמחה שאתה עומד היום בראש חברת חשמל ועושה עבודה נהדרת כפי שעשית גם בביטוח הלאומי וטוב שאנשים כמוך עושים עבודה נפלאה כזאת ונעזור בכל מה שאפשר

מאיר פעיל: תודה רבה

מאיר פעיל:  ביטון אתה רוצה לומר משהו לפני שנצא לשטח?     

משה יעלון: סקרתם הכול

משה יעלון:  נלך כרגע לכיוון יחי 70

משה יעלון:  כדי שתהיה לכם תצפית מלמעלה אנחנו נעלה על ארובה של מתקן FGB, נסתכל מכיוון מערב-מזרח על שתי היחידות שראיתם כאן, נסקור לכם את המיקומים בדיוק איפה האתר נמצא, אותם 1,200 מגה וואט, לאחר מכן ניכנס לתוך אולם טורבינה ונסקור לכם את כל מערך הייצור

משה יעלון:  אולם טורבינה יחידה 70, כרגע בעבודה 400 מגה וואט – כולם עם ידיים בכיסים

משה יעלון:  קסדות יש כאן, קחו לכם, יש פה גם אטמי אוזניים למי שצריך, זה לא רעש מחריד אבל נשמור על הבריאות

משה יעלון:  ידיים בכיסים הולכים בקבוצה, בבקשה לא להשתרך

משה יעלון:  המקום אולי מעניין ויפה אבל להישאר בקבוצה ולא לגעת בצינורות או בשום דבר

משה יעלון:  צביקה הממונה?   

צביקה שטג: אנחנו עומדים פה באתגרים מאוד משמעותיים ועושים הכול כדי להתקדם

צביקה שטג:  כמו שמאיר אמר, עשינו הרבה מחז"מים כאלה ופרויקטים כאלה והפרויקט הזה באמת מאתגר ונעשה הכול כדי לסיים אותו בהצלחה ושיהיה פה הרבה מגה וואטים בגז לטובת הציבור, ירידה דרמטית בכל מה שקשור לפליטות וכדומה

צביקה שטג:  נעשה הכול

צביקה שטג:  - - -     

ניסים ואטורי: פגשנו פה גם את רשות החשמל בישיבה אצל ביטן, יש לנו מטרות, אתם עושים עבודה טובה ואנחנו נמשיך ללוות אתכם במקומות הבעייתיים

ניסים ואטורי:  זה לא נגמר פה, יש ועדת הגז ועוד ועדות שמטפלות בדברים וצריך להתקדם

ניסים ואטורי:  לצד התוכניות, יש גם את המלחמה ובעיותיה ואנחנו כולנו בתוך זה ובסוף ננצח ונתקדם

ניסים ואטורי:       בסוף עידן הפחם יהיה עדיין פחם בחירום?     

מאיר פעיל: כמו שהוא אמר, כל היחידות שעושות הסבה יכולות לעבוד בפחם, בסולר ובגז אם יש מתח, האסדות מיד מושבתות בגלל תקנים בין-לאומיים ואנחנו יכולים לעבוד או בסולר או בגז

מאיר פעיל:  אז 1 ו-4 לא יתופעלו אלא אם מקבלים הוראה לעשות את זה

מאיר פעיל:  הן נשארות בשימור

מאיר פעיל:  אבל כל היחידות ברוטנברג, 1 עד 4 ו-5, 6 שנמצאות כאן - אתם תראו אותן - אם אין גז הן יוכלו לעבוד מיד בפחם או בסולר

יוסי עמית: זה כל העניין עם הספקת הפחמיות, הרי זה משהו שחייבים לעשות אותו מבחינת הביטחון האנרגטי של מדינת ישראל, ויוצרים לך כל כךם הרבה מכשולים בדרך שזה בלתי נתפס, כי בגדול חייבים להסב אותן אחרת אין ביטחון אנרגטי

יוסי עמית:  אתם כחברי כנסת יכולים לדאוג, הרי יש לנו רגולטור, נכון, אבל לרגולטור חייבות להיות אמות מידה מאוד ברורות שהוא עובד איתן, שלא יוכל לסטות מהן, שלא פתאום יבוא ויעשה בניגוד להן משהו רטרואקטיבית

יוסי עמית:  חייבים את זה לעצור

יוסי עמית:  חייבים לקבוע אמות מידה מסודרות, אנחנו חברה עסקית

לימור סון הר-מלך: זה התפקיד של ועדת האנרגיה באמת

יוסי עמית: כן, אנחנו הולכים בצורה ברורה ועושים פרויקטים

יוסי עמית:  אנחנו רוצים שתהיה לנו את הוודאות

יוסי עמית:  למשל שינו את הפחת, כל מיני דברים שאנחנו מצריכים להתמודד איתם

יוסי עמית:       הראינו לכם בזמנו את הבעיות של היתלות פיננסית

יוסי עמית:  כל מיני דברים כאלה זה חבל

יוסי עמית:  המפתח הוא שיהיו להם אמות מידה ברורות מולנו זה מה שאנחנו רוצים תגידו לנו מראש ואנחנו נדע להסתדר

מאיר פעיל: אדבר מגרונם כי הם לא כאן

מאיר פעיל:       הם טוענים שאנחנו לא עומדים בלוחות זמנים ושיש חריגות בתקציב

מאיר פעיל:  אמרתי להם שהם בוועדת המכרזים, שהדברים ייראו - - - לכיס שלנו, אם יש שחיתות נאתר אותה, אם אין שחיתות יש מכרזים, המכרזים פומביים, בואו שבו בוועדה

מאיר פעיל:       אבל לא יכול להיות שיש מכרז, יש - - - והם אומרים 'לא מקובל'

מאיר פעיל:  לקחנו יחידה מסוימת, נגיד במחיר של 250 מיליון שקל, הם חושבים שזה רק 200

מאיר פעיל:  למה? כי הם חושבים

מאיר פעיל:  הם עושים מה שהם רוצים עם רשות החשמל, זה לא נורמלי, רק היושב במרומים יכול לערער עליהם, זה נראה לך הגיוני? כי בג"ץ אף פעם לא יורד להיבטים מקצועיים

מאיר פעיל:  לכן הוא לא רלוונטי למרות שאפשר לערער אליו

מאיר פעיל:  זה לא הגיוני

מאיר פעיל:       הם עורכים שימועים, אני אומר לכם כל השימועים שלהם פיקטיביים, פיקציה אחת מלאה כל השימועים שלהם כדי לצאת ידי חובה ואנחנו שאמורים לבצע את הדברים - בעצם לא רלוונטיים

מאיר פעיל:  איפה נשמע דבר כזה, שהגורם שצריך לבצע הוא לא חלק מהשיח? הם לא יודעים להחזיק מברג בכלל, הם לא יודעים לאיזה כיוון לסובב את המברג, עם כיוון השעון או נגדו כדי לסגור או לפתוח

מאיר פעיל:  והם אלה שקובעים

מאיר פעיל:  איפה נשמע דבר כזה?     

לימור סון הר-מלך: טוב, רבותיי בואו נצא לסיור

לימור סון הר-מלך:      ישיבת סיכום     

מאיר פעיל: אנחנו מודים לכם על שטרחתם ובאתם לכאן, להתרשם באופן ישיר מהעבודה בתחנה לייצור חשמל

מאיר פעיל:  המורכבות, ההיקפים, העוצמות וגם החסמים שאיתם אנחנו מתמודדים ביום-יום – אמבולטוריים, בירוקרטיים, מערכתיים, עניינים של צרות עין

מאיר פעיל:  דברים שלצערי הרב הם חלק בלתי נפרד מהמציאות שאנחנו מתמודדים איתה ושמכבידה עלינו משמעותית וגורמת לכך שחברת חשמל לא מסוגלת להעניק לציבור את מה שיש ביכולתה

מאיר פעיל:       לדבר הזה יש משמעות כי כולנו נציגי ציבור וכולנו אמורים לשרת את הציבור ואני מקווה מאוד שזה פתח את הצוהר עבורכם יותר מבעבר, לגבי הדיונים העתידיים לבוא כך שתוכלו לקשר את הדברים למה שראיתם

מאיר פעיל:  זה יסייע ביצירת מבט ממעוף הציפור ואין לי ספק שלפחות הדבר הזה לא היה לשווא

מאיר פעיל:       אני מודה לכם שהגעתם וכיבדתם אותנו ואני מניח שתנסו לסייע לחברת חשמל לטפל בצרכים של הציבור הרחב גם בעתיד

מאיר פעיל:  תודה רבה

ניסים ואטורי: תודה רבה, ואני אגיד בתור ממלא מקום או רוטציה של ח"כ לימור, תודה רבה על הסיור, היה מאוד מהנה ולמדנו הרבה דברים, את חלקם אני מכיר מהעבר שלי אבל לא בעוצמות האלה

ניסים ואטורי:  אתם עושים עבודה נפלאה ומתקדמים ורואים את העתיד תמשיכו כך

ניסים ואטורי:  תדאגו לנו יפה גם במחירים טובים, חוץ מהיעדים תשקיעו ותדאגו גם לזה

ניסים ואטורי:       הכול למען הציבור בסופו של דבר

ניסים ואטורי:  נלווה אתכם במה שצריך ושמחים על המעבר לגז ונמשיך הלאה, בעבודה המשותפת הזו אנחנו מייצרים את הגז

ניסים ואטורי:  תודה רבה לכם לכל הקבוצה הנכבדה בראשות היושב-ראש ומאיר שפיגלר

ניסים ואטורי:  תודה רבה לכם, היה מאוד מעניין, תמשיכו לעשות חיל

מאיר פעיל: אתם יכולים להעביר לרשות החשמל ממני שלהצעה הבאה יש לי מקומות עבודה, נקלוט אותם והם יבואו לעבוד והם יבינו קצת את המשמעות של המונח קשה

מאיר פעיל:  שיבואו

שקלים: זו פעם ראשונה שאני מבקר כאן ומאוד התרשמתי ובעיקר שמתי לב זה עניין של לב ונשמה ואני רואה את המנכ"ל ככה מאוד אמוציונלי ולוקח את זה מעבר לעניין המקצועי

שקלים:  יש פה רצון לתת ולשפר ולייעל

שקלים:       מן הסתם, התדמית הציבורית של חברת החשמל לא טובה

שקלים:  אפשר לשפר הרבה דברים ואני רוצה להיות חלק מזה, שיהיה לכם קול שאומר כיצד להוריד להבות אצל הציבור

שקלים:       יש לנו כאן הרבה שיעורי בית לעשות ובעזרת השם נעשה ויחד עם ניסים נהיה קול שמנסה לאזן בין הדברים

שקלים:  חברת החשמל תודה רבה על האירוח

יוסי עמית: - - - אנחנו מבקשים רק אמות מידה ברורות וקבועות

יוסי עמית:  תודה רבה שבאתם

ניסים ואטורי: אוסיף עוד משהו, נוסיף לעבוד מול רשות החשמל, שיאפשרו לכם להסב את שתי היחידות יחד ולעמוד ביעדים של סוף 2025

ניסים ואטורי:  יש לזה חשיבות רבה, מבחינת הציבור וגם מבחינת איכות הסביבה וגם מבחינת העלויות, כמו היעדים

ניסים ואטורי:  קרן העושר

ניסים ואטורי:  בסוף זה חוזר לציבור בסופו של דבר

ניסים ואטורי:  כל העניין של הוועדה זה להחזיר את העושר, הרווחים מהגז אחרי ההשקעות והכול - להחזיר את זה לציבור וזה עניין של כולנו

ניסים ואטורי:  אדבר עם לימור ונעלה את זה בוועדה

ניסים ואטורי:  תודה למנהלת הוועדה ולכל החברים

יהודה הראל: יהודה גן-אל, יושב-ראש ועד העובדים, נציגות העובדים

יהודה הראל:       אני מתחבר לכל מה שהוא אמר גם לגבי דעת הקהל

יהודה הראל:       חברת החשמל זו חברה שאין כדוגמתה במשק הישראלי חברה שאפשר לסמוך עליה, בטח כאשר מדובר על מוצר כזה קיומי כמו חשמל

יהודה הראל:  החברה הזו עושה המון בכל האתגרים הרבים והיא עומדת בהם

יהודה הראל:  מדובר על חבורה של מקצוענים

יהודה הראל:  - - - כולם מרגישים פה בית, תחושת שליחות

שקלים: לפני כחצי שנה בערך באתי להתארח בוועדת הפנים, אם אני לא טועה, על נושא התקלה שהייתה בחברת החשמל ודנו למה הזרימו חשמל קודם למגזר החרדי לקראת שבת

מאיר פעיל: 02

מאיר פעיל: 06

מאיר פעיל: 2023     

שקלים: ובהחלטה הזו אתה שבית את ליבי, אני חילוני, אומנם מסורתי, ואין מילים פרט ל'ישר כוח', זו הייתה החלטה כל כך נבונה וחכמה

שקלים:  קיבלת את האחריות והחלטת ואמרת שיבואו אליך בטענות, שבית את ליבי וגם אמרתי לך את זה וזה אחד הדברים שמחבר אותי לדבריך

יהודה הראל: ברשותך, עוד דבר

יהודה הראל:       אנחנו נמצאים לקראת יישום הרפורמה, השלבים הסופיים ובהם כניסה לשוק התחרות, גם מבחינת האספקה

יהודה הראל:  זו החברה היחידה בארץ או בעולם שתעלה על דעתה להגדיל קצב על מנת להגדיל תחרות בשוק, שהוא כרגע מונופולי, לכאורה

יהודה הראל:  אני מדבר כך חודשים אחורה

יהודה הראל:  - - -     המונים החכמים שמותקנים על מנת להאיץ את קצב התחרות

יהודה הראל:  להכפיל את הקצב כדי להגדיל את התחרות

יהודה הראל:  אפרופו טובת הצרכנים

יהודה הראל:  זו חברה שיש לה לב

יהודה הראל:  לרגולטורים שלנו אכפת

יהודה הראל:  - - - יש להם עוד כמה דברים שלוחצים אותם ולפעמים הם נאלצים לקבל החלטות שנראות קצת הזויות, אבל לא נעיב על האווירה הטובה שיש כאן, תודה שבאתם לראות, נמשיך להיפגש - - -     

אילן פנחס: ח"כ אושר, הייתי מציע לך לחשוב מה הציבור חושב עליכם - - - אמרת שלא אוהבים את חברת חשמל תבדוק מה חושבים על חברי כנסת - - -     

שקלים: גם אני מגיע בכובע של חברה שמצבה התדמיתי לא טוב

שקלים:  הגעתי מהשפד"ן

שקלים:  הייתה לו תדמית הרבה יותר גרועה, כאילו הוא מטיל צואתו על הים וגורם לזיהום סביבתי

שקלים:       אני אומר את זה דווקא בקטע טוב

שקלים:  התדמית הציבורית לא טובה, תפקידנו לנסות ולעזור ולהיות שליחים שלכם כדי לשפר את זה

שקלים:  זו הכוונה

שקלים:  - - -      

אילן פנחס:  - - - כי היום לא באים לעבוד פה במחז"מים, כי פוחדים

אילן פנחס:  חלק ממי שאחראי על דליית, רהט וכו', אלה איראנים, טורקים וסינים

אילן פנחס:  שלא לומר ציר הרשע

אילן פנחס:  במקום שהמדינה תיתן לנו להיות הכי טובים כי תמיד היינו כאלה ותמיד הובטחו לנו הבטחות ותמיד סיפורים

אילן פנחס:  - - - חברת חשמל היא הכי טובה והיא צריכה להמשיך ככה

אילן פנחס:       ארבעה עובדים שלנו מתו, שלושה בשגגה אחד בגבול

אילן פנחס:  העובדים שלנו באו לעשות עבודה מסוכנת

אילן פנחס:  רק אנחנו נמצאים שם

אילן פנחס:  אנחנו במלחמה, ציר הרשע כולל את איראן ואת הסינים והם כולם פה

אילן פנחס:  מתי תתפכחו? מי שצריך לעשות את העבודה זה אנחנו

אילן פנחס:  - - -     תזכרו מה שאמרתי כולל ראשי הערים אני לא שוכח את פורום ראשי הערים הם רוצים ראשונים לקחת לי את העבודה, אבל אנחנו הכי טובים וכל פעם אנחנו מוכיחים את זה - - - לקחת מאיתנו את העבודה ולתת אותה לזרים

אילן פנחס:       מי מנהל היום את נמל חיפה? הודים וסינים

אילן פנחס:  הכול בשם התחרות

אילן פנחס:  לנו נמאס מכל ה-120, ואם אתם באים בטענות אלינו תסתכלו על עצמכם

אילן פנחס:  - - - אני מדבר על מי שהחליף את הרגולטורים והוציא לנו את הנשמה - - - הגיע הזמן שנתפכח

אילן פנחס:  - - -      וכל הזמן רגשי הנחיתות שלא אוהבים אותנו

אילן פנחס:  מי לא אוהב אותנו? אנשים מאוד אוהבים את החברה ורואים בדיוק מה קורה

אילן פנחס:  אתם מדברים על מחלות העבר

אילן פנחס:  אנחנו כבר לא בעבר

אילן פנחס:  אנחנו לא עומדים בתחרות? אני אלך איתך דבר-דבר

אילן פנחס:  די עם הסיפורים

אילן פנחס:  אתכם אנחנו צריכים, חברי הכנסת

אילן פנחס:  באמת, יושבים איתכם, מדברים איתכם, אבל בסוף רשות החשמל עושה מה שהיא רוצה

אילן פנחס:  כל הזמן נותנים לנו בראש וכולם רוצים את העבודה שלי

אילן פנחס:  מה אתה חושב שראשי ערים יוותרו? יש ראש עיר שלא רוצה את החשמל? כמו עם המים הוא רוצה הכול לעצמו

אילן פנחס:       אני מדבר מדם ליבי

אילן פנחס:  מה לא עשינו בשביל הקיבוצים

אילן פנחס:   במדינה הזו לא זוכרים כלום, החזק מנצח

אילן פנחס:  אבל אנחנו באמת שמחים שאתם באים

צא'רלי אמסלם: צ'רלי אמסלם, אני יושב-ראש ועד העובדים במרחב ירושלים ואני מאוד מתחבר למה שאילן אומר

צא'רלי אמסלם:  - - - מבחינת העובדים, לא המנהלים

צא'רלי אמסלם:  כן נכון שיש לנו משולש חזק מאוד ושווה המון חברות שהיו נתקלות בו – דירקטוריון-הנהלה-ועד עובדים

צא'רלי אמסלם:  אנחנו כוח אחד וזה משדר כוח

צא'רלי אמסלם:       אבל מה שאילן אמר נכון, הכי חשוב שבימי השיא של חברת חשמל 15,000-16,000 משפחות היו מתפרנסות וזה היה כבוד וזה היה כחול-לבן

צא'רלי אמסלם:  נכון שברפורמה הצטמקנו ל-9,000-10,000 ופה ההנהלה וארגון העובדים עושים שמיניות באוויר כדי לשנות את המספר הזה כי אנחנו רוצים להיות שותפים לעוד פרויקטים במדינת ישראל, כי הכוח החזק ביותר הוא של עובדי חברת החשמל וכחול-לבן

צא'רלי אמסלם:       אבל המדינה, כמו מדינות, פוחדת ממונופול ומכוח

צא'רלי אמסלם:  אבל לא צריך לפחד

צא'רלי אמסלם:  אם יש עובדים טובים כמו שיהודה ואילן אמרו גם בשעת מלחמה וגם בשגרה וגם בחורף וגם בקיץ שזה שווה ערך את הכוח שאתם רואים בחוץ זה עובדי חברת החשמל

צא'רלי אמסלם:  בסוף הציבור רואה את עובדי חברת החשמל תחת קור, תחת אש, תחת שלג, אנחנו הראשונים שם ונמשיך לעשות את זה כי יש לנו חובה כלפי האזרחים וזה הדי-אן-איי של העובדים שלנו ואנחנו גאים בהם

צא'רלי אמסלם:       אנחנו רוצים לשמור על החברה הזו שתהיה חזקה ושותפה לעוד הרבה פרויקטים במדינה הזו

צא'רלי אמסלם:  זה הייתי חייב להוסיף לחברי הכנסת, שיבינו שחברת החשמל זה שם דבר, זה כוח וכן אם במדיניות של בנימין נתניהו הוא לא רוצה לראות חברות בעלות כוח וחוזקה, אנחנו לא שם

צא'רלי אמסלם:  אנחנו לטובת הצרכנים שלנו, תושבי מדינת ישראל

ניסים ואטורי: באנו לפה לא לוויכוחים אלא לסיור, לראות דברים ולהתרשם מכם

ניסים ואטורי:  אתם עושים עבודה נפלאה ואני עומד על דבריי מלפני כן

ניסים ואטורי:  צריך לעזור לכם גם מול רשות החשמל, ראינו את זה עם שפיגל, הוא נמצא איתנו בוועדות בכנסת, הוא רואה את המלחמה שלנו לצדו כדי לעזור, לא להפריע חס וחלילה 

ניסים ואטורי:       באנו להקשיב ואכן שמענו, ראינו את הדברים שאתם עושים

ניסים ואטורי:  זה עצום וענק ויפה, אף פעם לא ראיתי את זה, עסקתי בדברים אבל לא בצורה כזו עוצמתית וענקית

ניסים ואטורי:       ישר כוח על העבודה שאתם עושים, היו עובדי חברת חשמל שאף שילמו בחייהם על העבודה הזו, שדומה במובנים רבים ללחימה

ניסים ואטורי:       זאת המטרה שלנו בקרן העושר לבוא ולעזור לכם

ניסים ואטורי:  זה מעניין אותנו כרגע

ניסים ואטורי:  תודה רבה לכם שמחנו לשמוע אתכם